ادب الکاتب (کتاب)

ادب الکاتب مشہور ماہر لسانیات اور نحوی ابن قتیبہ الدینوری کی لکھی ہوئی کتاب ہے ۔ 276 ہجری میں وفات پانے والے مصنف (ابن قتیبہ) نے اپنی کتاب میں اُن نظری اور عملی آداب کا ایک مجموعہ ذکر کیا ہے جن سے ہر اُس شخص کو آراستہ ہونا چاہیے جو تحریر کا ارادہ رکھتا ہے۔ آج کے دور میں ہم ان آداب کو ’’لکھاری کے لیے ضروری ثقافت‘‘ کہہ سکتے ہیں۔
مصنف کا مقصد یہ تھا کہ یہ کتاب ہر اُس لکھنے والے کا ساتھی بنے جو اپنی زبان اور قلم کو درست کرنا چاہے۔ ابن خلدون نے اپنی ’’مقدمہ‘‘ میں ابن قتیبہ کی اس کتاب کی بہت تعریف کی اور کہا: ’’ہم نے اپنے اساتذہ سے سنا کہ زبان و ادب کے اس فن کی اصل اور بنیاد چار کتابیں ہیں: ابن قتیبہ کی أدب الكاتب، مبرد کی الکامل، جاحظ کی البیان والتبیین اور ابوعلی قالی کی النوادر اور ان کے سوا جتنی کتابیں ہیں وہ انہی کی فروع اور پیروکار ہیں۔‘‘

ان تمام باتوں کا مقصد یہ ہے کہ ہمیں تحریر کے فہم و ادب کو زندہ کرنا چاہیے اور أدب الكاتب جیسے اصولوں کی پیروی کرتے ہوئے تحریری عمل کو اپنے زمانے اور ثقافت کے مطابق بنانا چاہیے۔ صرف درست تحریر اور زبان کی غلطیوں سے اجتناب ہی کافی نہیں بلکہ یہ بھی ضروری ہے کہ مصنف قارئین کے وقت کی قدر کرے اور انھیں ایسا علمی و فکری مواد فراہم کرے جسے پڑھ کر قاری محسوس کرے کہ اُس کا وقت ضائع نہیں ہوا۔
درحقیقت، تحریر ’’افکار کی صناعت‘‘ کا فن ہے اور بامقصد تحریر ایک مسلسل ریاضت ہے، جو سوچ و فکر کے انتخاب اور ترتیب کے بعد اُسے قاری کے سامنے پیش کرتی ہے۔ یہ پیشکش ایسی ہونی چاہیے جو قاری کو ذہنی الجھن یا ’’فکری بدہضمی‘‘ کا شکار نہ کرے اور تخریبی تنقید یا بے جا چالاکیوں سے پاک ہو۔
اسی لیے امام شافعی رحمہ اللہ نے فرمایا:

وما من كاتبٍ إلا سيفنى
ويبقى الدهرَ ما كتبت يداهُ
فلا تكتبْ بخطك غيرَ شيءٍ
يسرك في القيامة أن تراهُ

ترجمہ:
کوئی لکھنے والا ایسا نہیں جو فنا نہ ہو
مگر اُس کا لکھا ہمیشہ باقی رہتا ہے
پس اپنی تحریر میں وہی لکھو
جو قیامت کے دن دیکھ کر خوش ہو سکو۔
 کتاب کی طباعتیں 
کتاب أدب الكاتب کو کئی بار شائع کیا گیا اور ان طباعتوں میں دقّت اور تحقیق کے طریقۂ کار کے لحاظ سے فرق پایا جاتا ہے۔ ان میں سے چند مشہور طباعتیں درج ذیل ہیں:
 مصر کی "المکتبۃ التجاریۃ" کی طباعت، 1963ء، تحقیق: محمد محیی الدین عبد الحمید۔
 "مؤسسۃ الرسالۃ" کی طباعت، تحقیق و اہتمام: محمد الدالی۔
 مؤسسۃ الرسالۃ ہی کی 1429ھ/2008ء کی اشاعت، تحقیق: علی محمد زینو۔
 کتاب کی شروحات 

کتاب أدب الكاتب کی کئی علما و فضلا نے شرحیں لکھی ہیں، جن میں نمایاں درج ذیل ہیں:
 شرح أدب الكاتب از اسحاق بن ابراہیم الفارابی۔
 شرح خطبۃ أدب الكاتب از عبد الباقی بن محمد۔
 الاقتضاب فی شرح أدب الکتاب (مختصر شرح)۔
 شرح أدب الكاتب از سلیمان بن محمد الزهراوی۔
 شرح خطبۃ أدب الكاتب از ابو الکرم المبارک بن الفاخر بن محمد بن یعقوب۔
 شرح أدب الكاتب از الجوالیقی۔
 شرح أدب الكاتب از احمد بن داود الجذامی۔
 شرح خطبۃ أدب الكاتب از الزجاجی۔
 تلخیص أدب الكاتب از طاہر بن صالح الجزائری۔

 حوالہ جات 

 بیرونی روابط 
 كتاب أدب الكاتب على موقع أرشيف من مجموعة جامعة تورنتو.
 أفضل طبعة كتاب أدب الكاتب على مكتبة اليسر.

زمرہ:ویکی ڈیٹا والے صفحات
زمرہ:مرکزی موضوع ویکی ڈیٹا سے ماخوذ
زمرہ:کتب اہل سنت
زمرہ:کتب عربی ادب
زمرہ:کتب ابن قتیبہ
زمرہ:تحریر
زمرہ:عربی کتب